Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen liitettävän, kumppanuus- ja yhteistyösopimuksen määräysten ulottamista kahdenväliseen tekstiilituotteiden kauppaan koskevan pöytäkirjan tekemisestä /* KOM/2010/0664 lopull. - NLE 2010/0323 */





[pic] | EUROOPAN KOMISSIO | Bryssel 15.11.2010 KOM(2010) 664 lopullinen 2010/0323 (NLE) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen liitettävän, kumppanuus- ja yhteistyösopimuksen määräysten ulottamista kahdenväliseen tekstiilituotteiden kauppaan koskevan pöytäkirjan tekemisestä PERUSTELUT Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimus, jäljempänä ’kumppanuus- ja yhteistyösopimus’, tuli voimaan 1. heinäkuuta 1999. Sopimus sisältää määräyksen, jonka mukaan sen kauppaa koskevat määräykset, erityisesti suosituimmuuskohteluun liittyvät kauppaehdot ja määrällisten rajoitusten poistaminen, eivät koske tekstiilituotteiden kauppaa, jota on säännelty erillisellä kahdenvälisellä sopimuksella. Kyseisen kahdenvälisen sopimuksen, joka on ollut voimassa 1. tammikuuta 2000 alkaen, voimassaolo lakkasi 31. joulukuuta 2004. Vaikka tekstiilituotteiden kauppa EU:n ja Uzbekistanin välillä on käytännössä sujunut kitkattomasti 1. tammikuuta 2005 lähtien, oikeusvarmuus on taattava. Neuvosto antoi 9. kesäkuuta 2010 komissiolle luvan aloittaa Uzbekistanin tasavallan kanssa neuvottelut kumppanuus- ja yhteistyösopimuksen muuttamiseksi, jotta varmistetaan, että muiden tavaroiden kaupassa noudatettavat periaatteet ulotetaan virallisesti myös tekstiilituotteiden kauppaan. Nämä neuvottelut on saatettu menestyksekkäästi päätökseen, ja pöytäkirja kumppanuus- ja yhteistyösopimuksen muuttamisesta kumoamalla 16 artikla ja kaikki viittaukset siihen parafoitiin 1. heinäkuuta 2010. Lisäksi pöytäkirjaan tehtiin eräitä teknisluonteisia päivityksiä. Ne toteutettiin poistamalla 8 artiklan 3 kohta ja liite I, jotka juontuvat Sosialististen neuvostotasavaltojen liiton hajoamisen ajalta ja joiden voimassaolo päättyi vuonna 1998. Neuvostoa pyydetään hyväksymään liitteenä oleva ehdotus päätökseksi kumppanuus- ja yhteistyösopimukseen liitettävän pöytäkirjan tekemisestä. Pöytäkirja on erottamaton osa sopimusta. Lisäksi esitetään erillinen ehdotus pöytäkirjan allekirjoittamisesta. 2010/0323 (NLE) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen liitettävän, kumppanuus- ja yhteistyösopimuksen määräysten ulottamista kahdenväliseen tekstiilituotteiden kauppaan koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 6 kohdan a alakohdan v alakohdan kanssa, ottaa huomioon Euroopan komission ehdotuksen, ottaa huomioon Euroopan parlamentin hyväksynnän[1] sekä katsoo seuraavaa: (1) Neuvosto antoi 9 päivänä kesäkuuta 2010 komissiolle luvan aloittaa Uzbekistanin tasavallan kanssa neuvottelut Euroopan yhteisöjen ja niiden jäsenvaltioiden sekä Uzbekistanin tasavallan välisen kumppanuus- ja yhteistyösopimuksen, jäljempänä ’kumppanuus- ja yhteistyösopimus’, muuttamiseksi, jotta varmistetaan, että muiden tavaroiden kaupassa noudatettavat periaatteet ulotetaan virallisesti myös tekstiilituotteiden kauppaan. Nämä neuvottelut saatettiin menestyksekkäästi päätökseen, ja pöytäkirja kumppanuus- ja yhteistyösopimuksen muuttamisesta kumoamalla 16 artikla ja kaikki viittaukset siihen parafoitiin 1 päivänä heinäkuuta 2010. (2) Neuvottelujen yhteydessä osapuolet sopivat suorittavansa tarkastustoimenpiteen ja poistavansa tekniseen säännökseen viittaavan vanhentuneen säännöksen ja vastaavan liitteen, joiden voimassaolo päättyi vuonna 1998. (3) Neuvoston päätöksen […/…/…[2]] mukaisesti Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen liitettävä pöytäkirja, jolla muutetaan kyseistä sopimusta sen määräysten ulottamiseksi koskemaan kahdenvälistä tekstiilituotteiden kauppaa, ottaen huomioon kahdenvälisestä tekstiilituotteiden kaupasta tehdyn sopimuksen voimassaolon päättyminen, allekirjoitettiin [xx.xx.xxxx] sillä varauksella, että pöytäkirja myöhemmin tehdään. (4) Pöytäkirja olisi tehtävä, ON HYVÄKSYNYT TÄMÄN PÄÄTÖKSEN: 1 artikla Hyväksytään Euroopan unionin puolesta Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen, jäljempänä ’kumppanuus- ja yhteistyösopimus’, liitettävä, kumppanuus- ja yhteistyösopimuksen määräysten ulottamista kahdenväliseen tekstiilituotteiden kauppaan koskeva pöytäkirja, ottaen huomioon kahdenvälisen tekstiilituotteita koskevan sopimuksen voimassaolon päättyminen[3]. 2 artikla Neuvoston puheenjohtaja antaa Euroopan unionin puolesta kumppanuus- ja yhteistyösopimuksen 101 artiklassa tarkoitetun ilmoituksen. 3 artikla Tämä päätös tulee voimaan päivänä, jona se hyväksytään. Tehty Brysselissä … päivänä …kuuta Neuvoston puolesta Puheenjohtaja PÖYTÄKIRJA Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen kyseisen sopimuksen muuttamisesta sen määräysten ulottamiseksi kahdenväliseen tekstiilituotteiden kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen EUROOPAN UNIONI sekä UZBEKISTANIN TASAVALTA, tässä pöytäkirjassa jäljempänä ’sopimuspuolet’, jotka katsovat seuraavaa: (1) Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimus tuli voimaan 1 päivänä heinäkuuta 1999. (2) On käyty neuvotteluja sen varmistamiseksi, että kumppanuus- ja yhteistyösopimuksen muiden tavaroiden kauppaan sovellettavat periaatteet ulotettaisiin koskemaan virallisesti myös tekstiilituotteiden kauppaa. (3) Olisi hyväksyttävä asiaankuuluvat kumppanuus- ja yhteistyösopimukseen tehtävät muutokset, OVAT SOPINEET SEURAAVAA: 1 artikla Muutetaan Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimus seuraavasti: 1. Poistetaan 8 artiklan 3 kohta. 2. Poistetaan 11 artiklassa olevat viittaukset 16 artiklaan. 3. Poistetaan 16 artikla. 4. Poistetaan sopimuksen liite I. 2 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona Euroopan unioni tai Uzbekistan on ilmoittanut tämän pöytäkirjan hyväksymisen edellyttämien sisäisten menettelyjen saattamisesta päätökseen sen mukaan, kumpi ajankohta on myöhempi. 3 artikla Tämä pöytäkirja on erottamaton osa kumppanuuden perustamisesta tehtyä Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimusta. 4 artikla Tämä pöytäkirja laaditaan kahtena kappaleena sopimuspuolten kaikilla virallisilla kielillä, ja jokainen teksti on yhtä todistusvoimainen. Tehty….., Euroopan unionin puolesta | Uzbekistanin tasavallan puolesta | [1] EUVL C […], s.[…]. [2] Katso tämän Euroopan unionin virallisen lehden sivu …. [3] Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.